【戰況R1】飛騰騅隔23個月再贏 方嘉柏感激馬主有耐性
2024年04月20日 13:24
東網電視
更多新聞短片
何澤堯復出之後,狀態愈來愈好,今日又有頭馬交出,頭場佢策騎師傅方嘉柏提供嘅「飛騰騅」,沿途守喺前方貼欄有利位置,直路望空即彈走以大熱門身份贏馬。何澤堯今季暫時取得28W,距離鍾易禮只係10場,冧莊告東尼獎並未絕望。
賽後,練馬師方嘉柏感謝馬主有耐性,「飛騰騅」相隔23個月先取得服役第2場頭馬,但表現一直好穩定。「飛騰騅」服役至今由短跑起,現時跑一哩應該係最佳路程,雖然近仗喺泥地表現準繩,但相信草地能力唔會太差,希望今場頭馬可以喚醒「飛騰騅」反彈。練者替何澤堯開心,因為徒弟傷愈復出,慢慢建立贏馬節奏,希望今場頭馬可令佢繼續再上。
今場跑第2名為鍾易禮「鷹勇猴王」,布文「亞洲力量」跑第3,第4名為楊明綸「綠登」。
第1場賽果:10-13-7-14
二重彩賽果:10-13(最後賠率44)